Յոկո Հայաշի

**Յոկո Հայաշի** , (), ճապոնացի իրավաբան և Աթենա իրավաբանական գրասենյակի գործընկեր։ Նախկինում՝ 2004-2006 թվականներին, եղել է ՄԱԿ-ի Մարդու իրավունքների խրախուսման և պաշտպանության ենթահանձնաժողովի անդամ։ 2008 թվականին նա դարձել Է հանձնաժողովի անդամ, որը հետևում է Կանանց նկատմամբ խտրականության բոլոր ձևերի վերացման մասին կոնվենցիայի կատարմանը, իսկ 2015 թվականին զբաղեցրել է կանանց նկատմամբ խտրականության վերացման հանձնաժողովի նախագահի պաշտոնը։ Հայաշին օգտագործել է իր իրավական փորձը՝ իրավիճակը բարելավելու և կանանց իրավունքները պաշտպանելու նպատակով։

## Կենսագրություն
Յոկո Հայաշին ծնվել է 1956 թվականի հունիսի 9–ին, Ճապոնիայի Իբարակի պրեֆեկտուրայի վարչական կենտրոն Միտոյում, սովորել է Վասեդայի համալսարանում, որն ավարտել է 1979 թվականին իրավագիտության բակալավրի աստիճանով։ 1983 թվականին ընդունվել Է Տոկիոյի «Դայնի» փաստաբանների ասոցիացիա, իսկ 2002-2004 թվականներին զբաղեցրել Է Ճապոնիայի կին իրավաբանների ասոցիացիայի նախագահի տեղակալի պաշտոնը։ 1983-1997 թվականներին Հայաշին աշխատել է որպես բռնաբարությունների դեմ պայքարի Տոկիոյի ճգնաժամային կենտրոնի իրավախորհրդատու, իսկ 1995 թվականին եղել Է Ճապոնիայի կառավարության խորհրդական՝ Պեկինում կայացած ՄԱԿ-ի Կանանց կարգավիճակի համաշխարհային համաժողովում։ 1996 թվականին նրա մեկնաբանությունը՝ «Ճապոնական կառավարության քաղաքականությունը կանանց նկատմամբ» վերնագրով, տպագրվում է «Ձայներ ճապոնական կանանց շարժումից» ամփոփագրում։ Մեկնաբանության մեջ քննադատվում էր Ճապոնիայում կանանց հավասարության եւ պաշտպանության բացակայությունը։ Նա եղել է կանանց նկատմամբ բռնության դեմ պայքարի փորձագիտական հանձնաժողովի (2000–2013 թվականներին) և Ճապոնիայի Նախարարների կաբինետի գենդերային հավասարության բյուրոյի հիմնական հարցերի հանձնաժողովի (2009 թվականից մինչ այժմ) անդամ։ 2011-2012 թվականներին աշխատել Է Տոկիոյի էլեկտրական էներգիայի ընկերության «Ֆուկուսիմա» ատոմակայանի վթարի հետաքննության հանձնաժողովում։

2004 թվականին դարձել Է ՄԱԿ-ի Մարդու իրավունքների խրախուսման և պաշտպանության ենթահանձնաժողովի անդամի տեղակալ, որտեղ աշխատել է մինչև 2006 թվականը։ 2008 թվականին դարձել է կանանց նկատմամբ խտրականության բոլոր ձևերի վերացման մասին կոնվենցիայի անդամ և իր պաշտոնավարման ընթացքում եղել է կանանց հակախտրականության հանձնաժողովի փորձագետ։ Հանձնաժողովը պատասխանատու է անդամ երկրներում մարդու իրավունքների վիճակի վերանայումներն ամբողջացնելու և կանանց ներգրավմանն ու պաշտպանությանն ուղղված նրանց գործունեությունը գնահատելու համար: 2015 թվականին ստանձնել է կանանց նկատմամբ խտրականության վերացման հանձնաժողովի նախագահի պարտականությունները։

## Գրականություն
* "Review on Child Abuse Prevention Law", *Child Abuse and Neglect* Vol. 2 No. 2, (2000) (in Japanese).
* "What is 'Discrimination Against Women'?: Unfair treatment of women for reasons of pregnancy and birth and the equal opportunity law", *Josei to Rodo 21* Vol. 15 No. 58, pp.&nbsp;7&ndash;16 (2006) (in Japanese).
* "Discrimination against children born out of wedlock in terms of inheritance", *Handbook on Practice of International Human Rights Law* (2007) (in Japanese).
* "The Human Rights Council from the viewpoint of the Subcommission on Human Rights", *Human Rights International* No. 18, pp.&nbsp;107&ndash;109 (2007) (in Japanese).
* "Protection for victims under the revised anti-domestic violence law, the human rights mechanism in prospect", *Yushindo-Kobunsha* (Tokyo) (2007) (in Japanese).
* "Women’s Rigts are Human Rights—issues surrounding the contemporary women’s rights", *The memorial publication of 60th anniversary of Japan Civil Liberties Union*, Shinhyoron (2007) (in Japanese).
* "The 30th anniversary of CEDAW, the achievements and challenges”. *Human Rights Monthly* No. 251, (2009) (in Japanese).
* "CEDAW –State Responsibility and Remedies to Victims", *Gender and Law Society*, Vol. 1 pp 139&ndash;153 (2012) (in Japanese).
* "Implementation of the Convention on the Elimination of All Forms of Discrimination against Women in Japan", *Journal of East Asia and International Law*, Vol. 6 No. 2 (30 September 2013): pp 341&ndash;366 (in English). Database: DBpia

## Ծանոթագրություններ

 
Կատեգորիա:Իրավագետներ
Կատեգորիա:Ճապոնացի ֆեմինիստներ
Կատեգորիա:Կանանց իրավունքների իրավապաշտպաններ